钦定古今图书集成/明伦汇编/人事典/第007卷 > 《本草纲目》 > 《人血集解》
## 钦定古今图书集成/明伦汇编/人事典/第007卷 > 《本草纲目》 > 《人血集解》

李时珍曰：“血，犹水也。水谷入于中焦，沁别薰蒸，化其
精微，上注于肺，流溢于中，布散于外，中焦受汁，变化
而赤，行于隧道，以奉生身，是之谓血，命曰营气。血之
与气，异名同类。清者为营，浊者为卫，营行于阴，卫行
于阳，气主煦之，血主濡之，血体属水，以火为用。故曰：
‘气者血之帅也。气升则升，气降则降，气热则行，气寒’”
则凝，火活则红，火死则黑。邪犯阳经则上逆，邪犯阴经则下流。盖人身之血，皆生于脾，摄于心，藏于肝，布
于肺，而施化于肾也。仙家炼之，化为白汁，阴尽阳纯
也。《苌弘》死忠，血化为碧。人血入土，年久为燐，皆精灵
之极也。